 Gudoomiyaha Xisbiga UCID Eng Faysal Cali Waraabe ayaa si adag u weeraray Musharaxiinta Labada Xisbi Siyaasi ee Kulmiye Iyo WADDANI, Gudoomiye Muuse Biixi Cabdi iyo Gudoomiye Cabdiraxman Maxamed Cabdilaahi Cirro,Waxaana uu markii u horaysay sheegay in Ujeedada uu mar Saddexaad tartanka Doorashada iskugu soo taagay ay tahay inuu dalka ka badbaadiyo Nimankaasi oo uu sheegay inaanay lahayn awood ay dalka ku maamulaan,waxa kale oo uu ka hadlay Xuduuda dalka jabuuti oo uu sheegay inay xidhan tahay tan iyo Maalintii La qarxiyay baarkii jabuuti kuyaalay,waxaanu eedo kala duwan u soo jeediyay Xukuumadda,Waxa uu sidoo kale ka hadlay Arimaha Caafimaadka dalka oo uu sheegay inuu meel xun marayo. 